Abvilis
Abvilis (pranc. Abbeville) – miestas Prancūzijos šiaurėje, Aukštutinėje Prancūzijoje, Somos departamente, į šiaurės vakarus nuo Amjeno, netoli Somos upės žiočių. 24,6 tūkst. gyventojų (2001 m.). Yra mažų laivų prieplauka. Vystoma mašinų gamyba, elektrotechnikos, maisto, tekstilės pramonė. Turizmas. Svarbiausi architektūrinia objektai: varpinė (XIII a.), bažnyčios (XV-XVII a.), XVIII a. pilis. 1954 m. jame atidarytas Žako Bušė de Perto muziejus.